CELEX: 31982R0994
Language: el
Date: 1982-04-29 00:00:00
Title: Κανονισμός (EOK) αριθ. 994/82 τής Επιτροπής τής 29ης Απριλίου 1982 περί μειώσεως τών ποσοτήτων επιτραπεζίου οίνου πού αναγράφονται στά συμφωνητικά καί στίς δηλώσεις πού υπογράφηκαν γιά τίς εργασίες αποστάξεως πού αναφέρονται στόν κανονισμό (EOK) αριθ. 701/82

Avis juridique important

|

31982R0994

Κανονισμός (EOK) αριθ. 994/82 τής Επιτροπής τής 29ης Απριλίου 1982 περί μειώσεως τών ποσοτήτων επιτραπεζίου οίνου πού αναγράφονται στά συμφωνητικά καί στίς δηλώσεις πού υπογράφηκαν γιά τίς εργασίες αποστάξεως πού αναφέρονται στόν κανονισμό (EOK) αριθ. 701/82  

Επίσημη Εφημερίδα αριθ. L 116 της 30/04/1982 σ. 0010 - 0010 Ισπανική ειδική έκδοση: Κεφάλαιο 03 τόμος 25 σ. 0015  Πορτογαλική ειδική έκδοση : Κεφάλαιο 03 τόμος 25 σ. 0015 

***** ΚΑΝΟΝΙΣΜΟΣ (ΕΟΚ) αριθ. 994/82 ΤΗΣ ΕΠΙΤΡΟΠΗΣ  της 29ης Απριλίου 1982  περί μειώσεως των ποσοτήτων επιτραπεζίου οίνου που αναγράφονται στα συμφωνητικά και στις δηλώσεις που υπογράφηκαν για τις εργασίες αποστάξεως που αναφέρονται στον κανονισμό (ΕΟΚ) αριθ. 701/82  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 701/82 του Συμβουλίου της 25ης Μαρτίου 1982 περί καθορισμού των γενικών κανόνων σχετικά με τις εργασίες αποστάξεως επιτραπεζίων οίνων που αναφέρονται στο άρθρο 15 του κανονισμού (ΕΟΚ) αριθ. 337/79 (1), και ιδίως το άρθρο 1 παράγραφος 5,  Εκτιμώντας:  ότι οι πληροφορίες που διαβιβάστηκαν στην Επιτροπή από τα Κράτη μέλη επισημαίνουν ότι κατά τη λήξη της προβλεπόμενης προθεσμίας για την υποβολή των συμφωνητικών και των δηλώσεων παραδόσεως στους οργανισμούς παρεμβάσεως, η συνολική ποσότητα του επιτραπεζίου οίνου που αναγράφεται σ' αυτά τα συμφωνητικά και σ' αυτές τις δηλώσεις υπερβαίνει κατά 18 % περίπου την ποσότητα που αναφέρεται στο άρθρο 1 παράγραφος 5 του κανονισμού (ΕΟΚ) αριθ. 701/82 και κρίνεται επαρκής για την εξυγίανση της αγοράς· ότι, υπό αυτούς τους όρους, πρέπει να περιοριστεί η απόσταξη στην προβλεπόμενη ποσότητα καί, επομένως, να μειωθεί κατά το ίδιο ποσοστό που αναγράφεται σε κάθε συμφωνητικό και δήλωση·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα επιτραπεζίου οίνου που αναγράφεται σε κάθε συμφωνητικό παραδόσεως που αναφέρεται στο άρθρο 1 παράγραφος 1, ή στο άρθρο 12 παράγραφος 1 του κανονισμού (ΕΟΚ) αριθ. 701/82 και κάθε δήλωση που αναφέρεται στο άρθρο 4 παράγραφος 1 του ίδιου κανονισμού, ελαττώνεται κατά 18 %.  Άρθρο 2  Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Απριλίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 80 της 26. 3. 1982, σ. 30.